**Zápisnica zo schôdze Rady rodičov pri Gymnáziu A. Sládkoviča, dňa 2.12.2015**

1. **Otvorenie**
2. **Prerokovanie zápisnice zo zasadnutia RR zo dňa 22.10.2015**
3. **Návrh prerokovania nových stanov**
4. **Voľba predsedu**
5. **Diskusia**
6. **Otvorenie:**

Podpredsedníčka p. Hurňanská otvorila a viedla schôdzu. Program schôdze bol prítomnými schválený. Schôdze sa zúčastnilo 12 členov (podľa prezenčnej listiny), zasadnutie bolo preto uznášania schopné.

1. **Prerokovanie zápisnice zo zasadnutia RR zo dňa 22.10.2015**

Podľa pôvodných stanov nám chýba zápisnica o rodičovskom príspevku vo výške 20 eur. Preto je nutné schváliť tento príspevok znova. Na poslednom zasadnutí bola právoplatne zvolená iba podpredsedníčka p. Hurňanská, preto je potrebné na dnešnom rokovaní zvoliť predsedu, účtovníka a zapisovateľa RR.

1. **Návrh prerokovania nových stanov**

Schvaľovanie stanov podľa návrhu p. Hurňanskej prebiehal bod po bode.

Zmeny budú vykonané v bodoch:

* Článok 5. bod 2.- členovia Združenia môžu byť len rodičia študentov a priatelia školy.
* Článok 6 – návrh na pridanie bodu 3. - zásadné a závažné porušenie stanov. Podľa p. JUDr. Rohárika nie je špecifikované v stanovách, čo znamená závažné a zásadné porušenie . Vzhľadom na to, že predseda môže byť odvolaný Radou rodičov, považuje väčšina členov tento bod za bezpredmetný.
* Predsedníctvo Združenia – Rada rodičov navrhuje a volí predsedu Rodičovského združenia. Predseda bude volený na 4 roky.
* Do pôsobnosti predsedu – na návrh p. Čiefovej predseda môže disponovať sumou do 300 Eur bez odsúhlasenia. O uvoľnení prostriedkov informuje neodkladne mailom členov Rady rodičov.
* Pri ukončení funkcie odovzdá predseda agendu bezodkladne osobe poverenej Radou rodičov.
* Rada rodičov bude uznášania schopná, ak je prítomná nadpolovičná väčšina členov RR.
* Uznesenie bude prijaté, ak zaň hlasuje nadpolovičná väčšina zasadajúcich členov.
* Revízna komisia je povinná do 30. septembra každého roka podať revíznu správu. Revízna komisia je volená Radou rodičov. Členská schôdza Združenia môže odvolať Radu rodičov.
* Dispozičné práva s účtom budú mať 3 členovia - predseda a ďalší 2 členovia RR poverení Radou rodičov.
* Čl.8 bod 5, za vedenie účtovnej evidencie zodpovedný účtovník.
* Čl.10, informácie jednotlivým zástupcom Rady rodičov budú zasielané mailom a taktiež bude zápisnica zverejnená na stránke Rodičovského združenia. Predseda Rady rodičov zvoláva schôdzu raz štvrťročne.

1. **Hlasovanie k sporným bodom stanov a opakovaná voľba predsedu Rady rodičov** ( pre neplatnosť hlasovania- nedostatočná prevaha hlasov):

* Predseda volený na 4 roky: za 12 , proti 0
* Hlasovanie za zmeny v stanovách ( okrem bodov článok 6. bod 2. a článok 10, ktoré budú doplnené a odhlasované dodatočne ) : za 12, proti 0
* Voľba predsedu: P. Čiefová : za 10, proti 2, zdržalo sa 0
* Po právoplatnom hlasovaní preberá vedenie schôdze predsedníčka p. Čiefová
* P. Hurňanská sa ujme funkcie podpredsedníčky až po schválení nových stanov
* Voľba účtovníka: p. Ing. Lichá: za 11, zdržali sa 1, proti 0
* Voľba zapisovateľa: p. MUDr. Valčuhová: za 12, proti 0, zdržali sa 0

1. **Diskusia:**

* Diskutovalo sa o rodičovskom príspevku, resp. sponzorských príspevkoch zo strany rodičov a priateľov školy. O potrebe resp. zbytočnosti DIČ a s tým spojenej registrácii na daňovom úrade, ktorá je nutná v prípade daru Rodičovskému zduženiu. Rozoberala sa možnosť 2% z daní pre Rodičovské združenie. Na škole je založené občianske združenie, na ktoré prispievajú rodičia a priatelia školy 2%, ktoré je založené od r. 2005. Naše Rodičovské združenie vzniklo v r. 1995. Diskusia: p. Hurňanská , p. Čiefová a p. Astalošová. Diskusia sa niesla v dvoch táboroch. Na jednej strane vhodnosť priniesť ďalšie prostriedky do Rodičovského združenia od svojich známych a disponovať aj s nimi, na druhej strane prevládal názor, že tento krok bude kontraproduktívny a finančné prostriedky by boli viac menej len prerozdelené. Otvára sa aj otázka nových nákladov pre Rodičovské združenie, ktoré sú spojené s DIČ (potreba platenej účtovníčky) Záver diskusie: Ak bude dobrá spolupráca medzi školou a rodičmi, možnosť odovzdania 2% z daní pre Rodičovské združenie sú zatiaľ bezpredmetné. DIČ ponechané na neskoršie prejednanie (p. JUDr.Rohárik).
* Doplnenie článok 6. bod 2.- dobré meno združenia bude upravené a taktiež článok 10 doplnený a obidva body budú odhlasované podľa uváženia predsedníčky RR osobne na zvolanej schôdzi, alebo mailom.
* Rodičia vyjadrili návrh na požiadanie riaditeľského voľna 8.1. 2016. Dôvodom je potreba vykurovania školy na 1 deň po prázdninách a pred víkendom. Žiadosť podá riaditeľstvu písomne predsedníčka RR p. Čiefová . Rodičia súhlasili.
* Návrh na opätovné odhlasovanie rodičovského príspevku 20 Eur bol zamietnutý väčšinou členov RR. Hlavným argumentom bolo, že príspevok už bol odhlasovaný na predchádzajúcej schôdzi. P. Hurňanská poukázala na spornú platnosť hlasovania ( podľa pôvodných stanov) o príspevku z 22.10.2015.
* P. Oslancová požiadala o preplatenie 306 Eur za toaletný papier , ktorý zakúpila v Harmaneckých papierňach pre potreby študentov podľa predchádzajúcej dohody členov na konci šk. roka. Hlasovanie: za preplatenie: 10, zdržali sa 1, proti 1.
* Kristián Mika ako zástupca študentov prišiel požiadať o príspevok na rekonštrukciu posilňovne v sume 200 Eur s upresnením, že vedenie školy uvoľnilo na rekonštrukciu 200 Eur a 2% z daní 300 Eur. P. Hurňanská požiadala o písomnú požiadavku a suma bude prerokovaná na najbližšom stretnutí.

20.12.2015

Banská Bystrica zapísala: MUDr. Diana Valčuhová

Zuzana Čiefová

Predsedníčka RR